Väkivallan vihollinen 2

Juoni

Paul Kersey (Charles Bronson) asuu nykyään Los Angelisissa uuden naisystävänsä Geri Nicholsin (Jill Ireland) kanssa. Eräänä päivänä Paul ja Geri hakevat Paulin tyttären Carolin viettääkseen aikaa yhdessä tämän päivän. Kolmikko viettää kaupungissa mukavaa hetkeä. Paul menee ostamaan jäätelöt, kunnes viisi roistoa ryöstävät hänen rahansa ja lompakkonsa. Paul saa kiinni yhden roistoista, mutta hänellä ei ollut lompakkoa ja Paul antaa asian olla. Paul ja Carol veneilevät yhdessä, kunnes samaan aikaan Paulin talonhoitaja joutuu samojen roistojen kidutuksi ja raiskatuksi. Paul ja Carol tulevat kotiin, jossa roistot yllättävät hänet. Paul lyödään tajuihin, talonhoitaja joutuu tapetuksi ja roistot vievät Carolin pois. Hylätyssä rakennuksessa yksi roistoista raiskaa Carolin. Carol pääsee karkuun ja hyppää rakennuksen ikkunan lävitse ja putoaa suoraan metallipiikkiaidan läpi ja kuolee. Geri on tulossa Paulin asunnolle, jolloin Paul herää tajuistaan. Paul saa myös nähdä tyttärensä kuolleen. Carolin hautajaisten jälkeen Paul ottaa oikeuden jälleen käteensä ja lähtee kostoretkelle tappaen vastuussa olleet roistot. Paul kiertelee ympäri kaupunkia etsien roistot, kunnes yhtenä iltana hän törmää yhteen roistoon torilla. Paul seuraa häntä ja muita hänen kavereitaan hylättyyn rakennukseen, missä hän ampuu tämän. Paulin kävellessä kadulla hän kuulee parkkipaikalta huutoa, jolloin hän menee katsomaan ja törmää huligaaneihin siellä. Paul pelastaa pariskunnan, mutta yksi pääsi pakoon ja Paul lähtee jahtaamaan häntä. Hän saa hänet kiinni viereisestä talosta, jossa hän myös tunnistaa yhden Carolin taposta vastuussa olleen miehen. Paul ampuu tämän.
Kaupungin pormestari ja muut alkavat epäillä että kadulla liikkuu jälleen oikeuden kostaja. New Yorkin poliisi Frank Ochoa (Vincent Gardenia), joka aiemmin sai Paulin kiinni ja päästi hänet menemään, määrätään Los Angelisiin tutkimaan tapausta. Ochoa seurailee Paulia öisellä kadulla. Paul törmää puistossa kolmeen kaveriin, jotka ovat myös vastuussa Carolin taposta. Paul seuraa heitä lähimpään puistoon, jolloin Ochoa seuraa perässä. Paikalla tehdään juuri huumekauppoja, jolloin alkaa tulitaistelu yhden tarkka-ampujan huomatessa Paulin. Ochoa saa osuman ja Paul saa muut roistot tapetuksi, paitsi yksi pääsi pakoon. Ochoa menehtyy juuri kun poliisit saapuvat ja Paul juoksee pois.

Seuraavana aamuna Paul jatkaa viimeisen roiston etsintää, ja hän saa yhdeltä ystävältään vanhan poliisiradion, jolla hän käyttää jäljitäkseen roiston. Paul saa vihiä radiosta sijainnin ja lähtee paikalla. Paulin päästessään rakennuksen sisälle, asunnossa alkaa tappelu ja roisto pakenee samalla viiltäen Paulin käsivarteen. Poliisit saavat roiston kiinni ja lähettävät hänet mielisairaalaan. Paul ja Geri menevät samaan sairaalaan, missä roisto on. Geri pitää haastattelun siellä lääkärin kanssa, kun Paul menee etsimään lääkäritakkia pukuhuoneesta. Paul kopioi itselle työkortin, jonka avulla hän menee sairaalaan ja esittää terapialääkäriä. Sairaalassa Paulin heittäessä nimiluettelon roistoa kohti, alkaa tappelu ja Paul saa tapettua hänet sähkögeneraattoriin. Toinen lääkäri ilmestyy paikalle ja päästää Paulin menemään. Gerin tullessa Paulin asunnolle, hän löytää lattialta paperiroskan, jossa on kopio kortista. Geri kuulee samalla radiosta murhan tapahtuneen ja paljastuu myös Paulin todellinen totuus. Geri jättää kihlasormuksen pöydälle ja poistuu nopeasti paikalta autolla, kunnes Paul tulee samaan aikaan.

Kuvaus

Elokuvan kuvaukset alkoivat syyskuussa 1981 ja päättyivät marraskuussa.

Arvioita

Video-oppaassa vuodelta 1994 Bello Romano kutsuu elokuvaa turhaksi ja mitäänsanomattomaksi rahastukseksi ja antaa sille yhden tähden viidestä, mikä vastaa sanallista arviota ”huono”. VideoHound’s Golden Movie Retriever antaa tähtien sijasta huonoimmille elokuville varaamansa arvosanan ”Woof!” (suom. räyh!).